Stortingsvalget 2017 i Sogn og Fjordane

Stortingsvalget 2017 i Sogn og Fjordane avholdes mandag 11. september 2017. Det skal velges fire stortingsrepresentanter for valgkretsen Sogn og Fjordane fylke for valgperioden 2017-2021, herav tre distriktsmandater og ett utjevningsmandat. Det er det samme antallet som ved stortingsvalget i 2013.

Innvalgte i perioden 2013-2017
I perioden 2013-2017 har følgende stortingsrepresentanter vært innvalgt for Sogn og Fjordane:

Arbeiderpartiet: Ingrid Heggø (mandat nr. 1)
Senterpartiet: Liv Signe Navarsete (2)
Høyre: Bjørn Lødemel (3)
Venstre: Sveinung Rotevatn (utjevningsmandat)

Høyres Bjørn Lødemel vant sistemandatet med 3 617 stemmers margin. Nærmeste utfordrer var Fremskrittspartiets Frank Willy Djuvik.

Lødemel har vært innvalgt i to perioder på Stortinget og stiller ikke til gjenvalg i 2017.

Bilder

Stortingskandidater 2017
Fylkesvalgstyret i Sogn og Fjordane har godkjent 14 valglister med følgende toppkandidater til Stortingsvalget i 2017:

Alliansen: Asbjørn Massnes (67), Høyanger
Arbeiderpartiet: Ingrid Heggø (56), Høyanger
Demokratene i Norge: Carl Anton Larsen (64), Gaular
Fremskrittspartiet: Britt Dalsbotten (36), Førde
Helsepartiet: Bente Anita Åkre Rogne (51), Haram
Høyre: Frida Melvær (45), Askvoll
Kristelig Folkeparti: Tore Storehaug (25), Askvoll
Liberalistene: Tor Even Eide (30), Flora
Miljøpartiet De Grønne: Stein Malkenes (66), Flora
Partiet De Kristne: Bjørg Sølvi Refvik (60), Førde
Rødt: Ingunn Kandal (62), Høyanger
Senterpartiet: Liv Signe Navarsete (58), Lærdal
Sosialistisk Venstreparti: Vibeke Johnsen (51), Sogndal
Venstre: Sveinung Rotevatn (30), Eid

Meningsmålinger
Lokale meningsmålinger for Sogn og Fjordane med spørsmål om stortingsvalg.

Oppslutning:

Mandatfordeling:

Tabellen oppgir bare fordeling av de tre distriksmandatene. Utjevningsmandatet tildeles i sammenheng med landsresultatet.

Valgresultat

Valgte Stortingsrepresentanter
Valgresultatet ga samme fordeling av de tre distriktsmandatene i fylket som i 2013. Utjevningsmandatet gikk fra Venstre til Kristelig Folkeparti. Følgende representanter ble valgt:

1. Distriktsmandat: Liv Signe Navarsete (58) Lærdal, Senterpartiet
2. Distriktsmandat: Ingrid Heggø (56) Høyanger, Arbeiderpartiet
3. Distriktsmandat: Frida Melvær (45) Askvoll, Høyre
Utjevningsmandat: Tore Storehaug (25) Askvoll, Kristelig Folkeparti

Se også
Liste over stortingsrepresentanter 2013-2017
Stortingsvalget 2017

Referanser

Stortingsvalget 2017
Politikk i Vestland
Politikk i Sogn og Fjordane